יולנדה דיאס

יולנדה דיאס פרס (בספרדית: Yolanda Díaz Pérez; נולדה במחוז לה קורוניה ב-6 במאי 1971) היא פוליטיקאית ועורכת דין ספרדייה<ref></ref> המכהנת כסגנית ראש ממשלת ספרד מאז 2021, ושרת העבודה והכלכלה בממשלת ספרד מאז 2020. היא חברה בקונגרס הנציגים מאז 2016, והייתה בעבר חברת מועצה בעיריית פרול (2003–2012) וחברה בפרלמנט של גליסיה (2012–2016).

== ביוגרפיה ==
יולנדה דיאס נולדה בסן ולנטין ב-6 במאי 1971, למשפחה של אנשי איגודים מקצועיים ידועים בגליסיה שהיו מעורבים באקטיביזם נגד המדינה הספרדית.<ref></ref><ref></ref><ref name="junquera"></ref>

דיאס קבלה תואר שני במשפטים מאוניברסיטת סנטיאגו דה קומפוסטלה,<ref name="hernandez" /><ref></ref> ומאוחר יותר קיבלה תואר שלישי. עם סיום לימודיה החלה לעבוד כעורכת דין והתמחתה בדיני עבודה.<ref name="hernandez"></ref>

== קריירה פוליטית ==
דיאס הצטרפה למפלגה הקומוניסטית של ספרד בגיל צעיר, וב-2003 הפכה לחברה במועצת העירייה בפרול.<ref name="dferrol"></ref>

היא נבחרה לחברה בפרלמנט ה-9 של גליסיה, כמייצגת מחוז לה קורוניה.

דיאס התמודדה בבחירות הכלליות בספרד ב-2015 , והפכה לחברה בבית התחתון של הפרלמנט הספרדי. היא שמרה על מקומה גם בבחירות הכלליות ב-2016, באפריל 2019 ובנובמבר 2019.<ref></ref>

=== שרת העבודה והכלכלה ===
דיאס מונתה לשרת העבודה והכלכלה בממשלת סנצ'ס השנייה, והושבעה ב-13 בינואר 2020.<ref name=":0"></ref> דיאס, שהציבה את המאבק בעבודה מסוכנת כיעד העיקרי שלה, והבטיחה לבטל את הרפורמה בשוק העבודה מ-2012.<ref name=":0" /><ref></ref>

כשרת העבודה, דיאס השתתפה במשא ומתן שסלל את הדרך להעלאת שכר המינימום ל-950 יורו לחודש, בנוסף לאיסור של פיטורי עובדים בנסיבות רפואיות.<ref></ref><ref></ref> בתגובה למגפת COVID-19, דיאס ניהל משא ומתן עם איגודי עובדים ומעסיקים על יישום תוכנית חל"ת, וכן על חקיקת חוק העבודה מהבית.<ref></ref>
שר העבודה של ארצות הברית, [[מרטי וולש, מארח את טקס החתימה על מזכר ההבנות עם יולנדה דיאס, 2022]]
==== סגנית ראש הממשלה ====
ב-15 במרץ 2021, סגן ראש הממשלה פבלו איגלסיאס הודיע כי יעזוב את התפקיד כדי להתמודד כמועמד פודמוס בבחירות האזוריות במדריד, שהוקדמו עקב קריסת הממשלה השמרנית של איסבל דיאס איוסו שהוקמה על ידי המפלגה העממית ומפלגת האזרחים, בתמיכת ווקס. כשהכריז על מועמדותו, העביר פבלו איגלסיאס את תפקיד סגן ראש הממשלה ליולנדה דיאס, שקיבלה את התפקיד באופן רשמי באותו יום.<ref></ref>

בנובמבר, דיאס הודיעה על כוונתה ליצור פלטפורמה פוליטית להתמודדות בבחירות הכלליות הבאות בספרד.<ref></ref> באותו חודש, דיאס גם הודיעה כי עד סוף 2022 יבוטלו רפורמות העבודה מתקופת מריאנו רחוי.<ref></ref> זה אושר לבסוף ב-3 בפברואר 2022.<ref></ref>

ב-18 במאי 2022, דיאס הכריזה בפומבי על איחוד מפלגות חדש בשם סומאר לקראת הבחירות, מתוך כוונה להתמודד בבחירות הכלליות בספרד ב-2023 .<ref></ref><ref></ref>

לאחר הבחירות, בנובמבר 2023, היא מונתה שוב לאותם התפקידים בממשלתו השלישית של פדרו סנצ'ס.<ref></ref>

== עמדות פוליטיות ==
דיאס, עדיין חברה במפלגה הקומוניסטית של ספרד,<ref></ref> נמנעת כעת מלהכריז על עצמה ככזו,<ref></ref> אף על פי ששיבחה את משטרי פידל קסטרו בקובה והוגו צ'אבס בוונצואלה.<ref></ref><ref></ref><ref></ref><ref></ref><ref></ref>

בשנת 2021 דיאס כתבה בחיוב על המניפסט הקומוניסטי.<ref></ref>

במהלך קמפיין בחירות ב-2023 במדריד, היא הביעה את רצונה להיפרד מהפוליטיקה הדו-מפלגתית.<ref></ref> דיאס מתארת את עצמה כאתאיסטית, אך טוענת שהמפגש עם האפיפיור פרנציסקוס, המבקר בקביעות את הקפיטליזם, היה "המפגש החשוב ביותר" בחייה, והשניים שומרים על קשר כי "יש להם כל כך הרבה במשותף".<ref></ref>

דיאס מתנגדת בתוקף לקיום משאל עם לעצמאות בקטלוניה ומדגישה שהפתרון היחיד הוא דיאלוג ופתרון של שלום לסוגיה.<ref></ref>

היא מבקשת להפחית את שבוע העבודה מ-40 שעות ל-37.5 שעות, ללא כל הפחתה בשכר. היא גם הציעה לפתוח "דיון חברתי גדול" על "רציונליזציה של שעות העבודה", בהתחשב בכך שעובדים ספרדים מסיימים בממוצע את יום העבודה שלהם מאוחר יותר מעמיתיהם האירופים. מפלגות האופוזיציה הימניות התנגדו נחרצות לתוכנית זו. ווקס (מפלגה) טענה שהממשלה רצתה להטיל "טרור קומוניסטי".<ref></ref><ref></ref>

=== יחסה לישראל ===
לאחר מתקפת הפתע על ישראל, ב-12 באוקטובר 2023, גינתה יולנדה את "האפרטהייד הישראלי" נגד העם הפלסטיני.

ב-24 במאי 2024 אמרה כי "פלסטין תשוחרר מהנהר לים", שיש הרואים כסיסמה אנטישמית הקוראת להשמדת מדינת ישראל. היא גם קראה לאיחוד האירופי לבטל את כל ההסכמים עם ישראל.
==קישורים חיצוניים==

== הערות שוליים ==

קטגוריה:משפטנים ספרדים
קטגוריה:חברי קונגרס הנציגים של ספרד
קטגוריה:שרי העבודה של ספרד
קטגוריה:אנטישמיות מודרנית
קטגוריה:ילידי 1971